Mo Chearta 
Cosanta Sonraí 


Bileog eolais maidir le mo chearta cosanta sonrai: 
Cen fäth a bhfuil cearta cosanta sonrai tabhachtach? 


Ta roinnt cearta againn ar fad maidir lenár sonraí pearsanta. TA na cearta c&anna ag 
daoine fásta agus ag leanaí, agus baineann na cearta sin leis an domhan ceart agus an 
domhan ar líne araon. 


Ta sé tábhachtach go mbeadh a fhios agat céard iad do chearta cosanta sonraí mar go 
gcabhróidh sé seo leat smacht a bheith agat ar do shonraí pearsanta agus cabhróidh 
sé leat a fheiceáil freisin mura bhfuil cuideachtaí ag caitheamh go cothrom le do shonraí. 


Cé atá i gceannas ar mo chearta cosanta sonraí? 

Is féidir leat do chearta a “fheidhmiú”, i bhfocail eile, do chearta a “úsáid” tú féin, ag aois 
ar bith má tá sé soiléir go dtuigeann tú do chearta agus gurb é an rud is fearr duitse ná 
ligean duit iad a úsáid agus nach ndéanann sé aon dochar duit. 


Is mó seans go mbeidh a dtuismitheoirí nó a gcaomhnóirí ag teastáil ó leanaí óga chun 
aire a thabhairt dá gcuid sonraí agus dá shine a fhaigheann tú, is ea is mó seans go 
mbainfidh tú úsáid as do chearta tú féin. Ach díreach mar gheall go bhfuil tú i gceannas 
ar do shonraí pearsanta, ní chiallaíonn sé sin nach féidir leat cúnamh a iarraidh ar do 
thuismitheoirí. Go deimhin, d'fhéadfadh go mbeadh roinnt cásanna ann in arbh fhearr 
iarraidh ar do thuismitheoir nó ar do chaomhnóir cabhrú leat do chearta cosanta sonraí a 
úsáid. 


Mar shampla, b'fhéidir go mbeadh cuntas coigiltis oscailte ag do thuismitheoirí i d'ainm 
ionas gur féidir leo roinnt airgid a chur ar leataobh duit nuair a bheidh tú níos sine. Mar 
shealbhóir an chuntais, is féidir leat ar ndóigh a iarraidh ar an mbanc do chuid sonraí a 
thabhairt duit. Mar sin féin, d'fhéadfadh roinnt den eolas sin a bheith an-teicniúil agus 
deacair a thuiscint. 


Sa chás sin, is smaoineamh maith é a iarraidh ar do thuismitheoir nó ar do chaomhnóir 
nó ar dhuine fásta a bhfuil muinín agat astu cabhrú leat an t-iarratas seo a dhéanamh, 
chun a chinntiú go dtuigeann tú gach rud go hiomlán agus gur féidir leat labhairt le duine 
éigin faoi. 


Cén cearta cosanta sonraí atá agam? 
Is féidir tuilleadh eolais maidir le do chearta cosanta sonraí ar fad a fháil ar shuíomh gréasáin 
an DPC: www.dataprotection.ie/ga/dpc-guidance/cearta-cosanta-sonraí-leanaí 


Bileog eolais maidir le mo chearta cosanta sonrai: 
Bi ar an eolas faoi cad atá ag tarlú le do shonraí 


Tá sé de cheart agat fios a bheith agat cad atá ag tarlú le do shonraí agus cén fáth. 
Ciallaíonn sé seo go bhfuil sé de cheart agat bheith ar an eolas nuair atá do chuid sonraí 
pearsanta á mbailiú ag duine eile. Tugtar “an ceart chun eolas a fháil” air seo. Tá an ceart 
a bheith curtha ar an eolas ar cheann de na cearta cosanta sonraí is tábhachtaí mar nach 
féidir leat do shonraí a rialú mura bhfuil a fhios agat cé aige a bhfuil siad nó céard atá á 
dhéanamh acu leo. 


Tá rudaí áirithe ann nach mór d'eagraíocht a insint duit aon uair a bhailíonn siad do chuid 
sonraí. Mar shampla, caithfidh siad a insint duit cé hiad féin, céard go díreach atá á 
dhéanamh acu le do chuid sonraí agus cén fáth, cá fhad a choinneoidh siad do chuid 
sonraí, agus caithfidh siad a insint duit freisin céard iad do chearta cosanta sonraí agus 
cén chaoi ar féidir leat teagmháil a dhéanamh leo más mian leat do chearta cosanta 
sonraí a chur i bhfeidhm. 


Deir an dlí go gcaithfidh eagraíochtaí a chinntiú go bhfuil an t-eolas seo an-shoiléir agus 
éasca do leanaí a thuiscint. Caithfidh sé a bheith éasca do leanaí an t-eolas seo a fháil 
freisin. Is smaoineamh maith é freisin iarraidh ar do thuismitheoirí cabhrú leat iad a 
léamh ar fhaitíos go mbeadh ceisteanna ar bith agat. 


Cá bhfaighidh mé an t-eolas seo? 

De ghnáth, cuireann eagraíochtaí an t-eoalas seo ar fad i gcáipéis ar a dtugtar polasaí 
príobháideachta agus is féidir iad sin a fháil ar a suíomh gréasáin de ghnáth. Úsáideann 
ardáin agus aipeanna meán sóisialta rudaí amhail fógraí aníos chun an t-eolas seo a 
mheabhrú duit ag amanna éagsúla, mar shampla d'fhéadfadh roinnt eolais faoi cad atá 
ag tarlú le do shonraí teacht aníos ar do scáileán má dhéanann tú athruithe ar shocruithe 
do chuntais nó má tá tú díreach ar tí grianghraf nó físeán a phostáil. 


Cén fáth a bhfuil sé tábhachtach an stuif seo a léamh? 

Bheadh an-fhonn ort svaidhpeáil thar na bhfógraí seo mar gur mian leat leanúint ort 

ag bunú do phróifíle, ag comhrá le do chairde nó ag postáil do grianghraif. Agus ní 
chabhraíonn sé go mbíonn polasaithe príobháideachta an-fhada go minic agus nach 
mbíonn mórán spraoi le baint as iad a léamh. Ach is smaoineamh maith duit dul i dtaithí 
ar bhreathnú orthu mar go mbíonn go leor eolais thábhachtach iontu ar cheart duita 
bheith ar an eolas faoi. 


Cén cearta cosanta sonraí atá agam? 
Is féidir tuilleadh eolais maidir le do chearta cosanta sonraí ar fad a fháil ar shuíomh gréasáin 
an DPC: www.dataprotection.ie/ga/dpc-guidance/cearta-cosanta-sonraí-leanaí 


Bileog eolais maidir le mo chearta cosanta sonrai: 
Cóip de do chuid sonraí a fháil 


Tá sé de cheart agat cóip a fháil d'aon eolas atá ag eagraíocht fút. Tugtar an ceart 
rochtana air seo 


Céard a dhéanfaidh mé má theastaíonn cóip uaim de na sonraí atá ag 
cuideachtaí na meán sóisialta fúm? 

Is gnách go mbíonn uirlis “rochtain ar mo chuid sonraí” nó “íoslódáil mo chuid sonraí” ag 
aipeanna meán sóisialta sa leathanach socruithe cuntais a ligeann duit é seo a dhéanamh 
go tapa agus go héasca. Mar sin féin, tá sé de cheart agat cóip de do chuid sonraí a 
iarraidh go díreach, mar shampla trí ríomhphost a sheoladh chuig an eagraíocht nó trí 
ghlaoch a chur ar a ndeasc chabhrach. Is é an rud is tábhachtaí ná go gcaithfidh siad é a 
dhéanamh ÉASCA duit do chuid sonraí a iarraidh. 


An bhfuil aon srian ar cad is féidir liom a fháil? 

Uaireanta bíonn rialacha áirithe a bhféadfadh leo bac a chur ar eagraíocht cóip iomlán 

de do chuid sonraí a thabhairt duit. Cúis amháin leis seo ná go mbaineann sonraí go 
minic le níos mó ná duine amháin. Smaoinigh mar shampla ar ghrianghraif grúpa nó 
teachtaireachtaí mheandracha idir tú féin agus do chairde ar na meáin sóisialta. Má 
iarrann tú sonraí a bhaineann le daoine eile, beidh ar an eagraíocht smaoineamh go 
cúramach faoi cad atá cothrom do gach duine, agus seans go mbeidh orthu roinnt rudaí a 
choinneáil siar. Ach caithfidh said fós freagra a thabhairt duit agus a oiread sonraí agus is 
féidir leo a thabairt duit! 


An bhfuil aon fhocail speisialta is gá dom a úsáid chun m'iarratas ar 
rochtain a dhéanamh? 

Ní gá duit aon dlíthe a lua ná aon fhocail speisialta a úsáid agus tú ag iarraidh do shonraí. 
Ní gá ach go mbeadh sé soiléir go bhfuil tú ag iarraidh cóip de do chuid sonraí. 


Nuair a bheidh d'iarratas déanta agat, caithfidh an chuideachta freagra a thabhairt ort 
laistigh de mhí amháin. Mura gcloiseann tú aon rud laistigh de mhí amháin, is féidir leat 
gearán a dhéanamh leis an gCoimisiún um Chosaint Sonraí (DPC). 


Tá sé de cheart agat freisin do shonraí a aistriú ó chuideachta amháin go ceann eile. 
Tugtar an ceart chun iniomparthacht sonraí ar seo. D'fhéadfá an ceart seo a úsáid má 
tá tú ag athrú soláthraithe ríomhphoist agus gur mian leat do theagmhálacha ar fad a 
chóipeáil anonn. Tá sé tábhachtach a nótáil go bhfuil roinnt rialacha ann maidir le cén 
uair is féidir leat an ceart seo a úsáid, agus b'fhéidir nach bhféadfaí é a dhéanamh i 
gcónaí, ach is féidir leat comhairle a iarraidh ar an eagraíocht nó ar an DPC i gcónaí mura 
bhfuil tú cinnte. 


Cén cearta cosanta sonraí atá agam? 
Is féidir tuilleadh eolais maidir le do chearta cosanta sonraí ar fad a fháil ar shuíomh gréasáin 
an DPC: www.dataprotection.ie/ga/dpc-guidance/cearta-cosanta-sonraí-leanaí 


Bileog eolais maidir le mo chearta cosanta sonrai: 
Do shonrai a scriosadh 


Tugtar an ceart go ndéanfaí léirscriosadh ar seo. D'fhéadfadh go mbeidh tábhacht ar 
leith leis an gceart seo nuair atá a gcuid sonraí pearsanta curtha ar fáil ag duine faoi 18 
do chuideachta ar líne cosúil le hardán meán sóisialta ach ansin athraíonn siad a n-intinn 
níos déanaí agus go dteastaíonn uathu anois go scriosfaidh an ardán mean sóisialta a 
chuntas. Mar sin, tá cosaint speisialta ag leanaí ar an mbealach seo. 


Tá sé tábhachtach a choinneáil ar intinn cé go bhfuil iarrtha agat ar ardán meán sóisialta 
píosa de do shonraí a scriosadh, ar nós grianghraf a phostáil tú, ní chiallaíonn sé seo go 
scriosfar an grianghraf ar fhóin gach duine a bhfuil an grianghraf sábháilte acu nó a thóg 
seat scáileáin de. Mar sin, déan cinnte go smaoineoidh tú sula bpostálfaidh tú rud ar 
bith. 


An gciallaíonn sé seo gur féidir liom iallach a chur ar dhuine ar bith mo 
chuid sonraí ar fad a scriosadh pé uair is mian liom? 

Ní chiallaíonn, mar beidh roinnt cásanna ann nach féidir leat do chearta cosanta sonraí 
a úsáid. Tá go leor samplaí ann ón saol laethúil inar gá d'eagraíocht do chuid sonraí 
pearsanta a choinneáil, cibé an aontaíonn tú leo nó nach n-aontaíonn. Mar shampla, 
caithfidh do scoil eolas áirithe a choinneáil fút, mar shampla d'ainm, an áit ina bhfuil tú i 
do chónaí agus cé hiad do thuismitheoirí. Ní féidir leat iallach a chur orthu an t-eolas seo 
a scriosadh mar caithfidh an scoil a bheith ar an eolas faoi na rudaí seo. 


Níl sé de cheart agat ach do chuid sonraí a scriosadh i gcásanna áirithe. Mar shampla, 

má dúirt tú le heagraíocht go bhféadfaidís do chuid sonraí a úsáid ach go bhfuil tú tar éis 
d'intinn a athrú anois, nó má bhailigh an eagraíocht do chuid sonraí pearsanta gan cúis 
mhaith ar an gcéad dul síos, de ghnáth bíonn an ceart agat go scriosfaí iad mas mian leat. 


Botúin i do shonraí a cheartú 

Chomh maith le do chuid sonraí a scriosadh, tá sé de cheart agat freisin a iarraidh ar 
eagraíochtaí iad a dheisiú nó a nuashonrú má cheapann tú go bhfuil botún iontu nó 
go bhfuil rud éigin in easnamh iontu nó go bhfuil siad as dáta. Tugtar an ceart chun 
ceartúcháin air seo. D'fhéadfá an ceart seo a úsáid má d'athraigh tú uimhreacha fóin 
agus gur mian leat go dtabharfadh do chlub spóirt an t-eolas seo chun dáta ionas nach 
gcaillfidh tú amach ar aon teachtaireachtaí tábhachtacha faoi chluichí nó thraenáil. 


Cén cearta cosanta sonraí atá agam? 
Is féidir tuilleadh eolais maidir le do chearta cosanta sonraí ar fad a fháil ar shuíomh gréasáin 
an DPC: www.dataprotection.ie/ga/dpc-guidance/cearta-cosanta-sonraí-leanaí 


Bileog eolais maidir le mo chearta cosanta sonrai: 
Diúltú do dhaoine eile ag úsáid do shonraí 


Tugtar an ceart chun agóid a dhéanamh ar seo. Ciallaíonn sé seo go bunúsach go bhfuil 
sé de cheart agat a rá le heagraíocht nach n-aontaíonn tú go mbainfidís úsáid as do 
chuid sonraí agus a iarraidh orthu stopadh. Tá uaireanta áirithe inar féidir leat an ceart 
seo a úsáid agus nach féidir leat é a úsáid. Mar shampla, má tá do chuid sonraí pearsanta 
á n-úsáid ag cuideachta chun eolas a sheoladh chugat trí riomhphost nó trid an bpost faoi 
tháirgí atá siad ag iarraidh a dhíol leat, is féidir leat a rá leo stopadh aon uair is mian leat. 


Ní thuigim. Más rud é nach bhfuil mé ag iarraidh ar eagraíocht úsáid a 
bhaint as mo chuid sonraí, caithfidh siad stopadh, nach gcaithfidh? 

Tá sé tábhachtach a thuiscint nach dteastaíonn do chead ó gach eagraíocht chun do chuid 
sonraí a úsáid. Tá dualgas ar roinnt eagraíochtaí cuid de do chuid sonraí a choinneáil, 
amhail an rialtas. D'fhéadfadh cúis an-mhaith a bheith ag eagraíochtaí eile, chun do chuid 
sonraí a úsáid gan do chead a iarraidh i roinnt cúinsí. Sampla de seo ná na ceamaraí 
CCTV ag d'ionad siopadóireachta áitiúil. Ní gá don ionad siopadóireachta cead a iarraidh 
ar chuairteoirí taifead a dhéanamh orthu trí CCTV mar go bhfuil gá leis na ceamaraí chun 
cosc a chur le rudaí ar nós coireacht agus chun custaiméirí agus baill foirne a choinneáil 
sábháilte. Maidir le leanaí, ní mór d'eagraíochtaí a bheith an-chúramach agus a chinntiú 
nach ndéanann an chúis atá acu le sonraí pearsanta a úsáid díobháil ar bith do leanaí. 


Diúltú do chinntí tábhachtacha a dhéanamh ag ríomhairí amháin 
Tarlaíonn cinntí a dhéantar ag ríomhaire amháin chomh minic sin nuair a théann muid 
ar líne gur ar éigean a thugann muid faoi deara iad. Mar shampla, is toradh é an t-ábhar 
a fheiceann muid nuair a bhíonn muid ag scrollú trí fhothaí meán sóisialta, nó na fógraí a 
fheiceann muid nuair a osclaíonn muid leathanach gréasáin nua, ar chinntí a dhéantar ag 
ríomhaire bunaithe ar ár sonraí pearsanta. 


Cén fáth a bhfuil sé seo tábhachtach? 

Mar go ndeir an dlí cosanta sonraí go gcaithfidh fíor-dhaoine a bheith páirteach in aon 
chinntí tábhachtacha a dhéantar bunaithe ar do shonraí pearsanta. Samplaí de chinntí 
tábhachtacha is ea iarratas ar iasacht ó bhanc, iarratas ar phost nó iarratas ollscoile. 

Má tá imní ort go bhfuil cinneadh tábhachtach déanta ag eagraíocht fút ag baint úsáide 
as ríomhairí amháin gan aon duine a bheith páirteach, tá sé de cheart agat go míneofaí 
an cinneadh sin duit, go bhféadfaidh tú ceisteanna a chur faoin chinneadh agus go 
nglacfaidh duine daonna páirt sa chinneadh a dhéanamh. Mura bhfuil tú sásta go fóill, is 
féidir leat gearán a dhéanamh leis an DPC. 


Cén chaoi ar féidir liom gearán a dhéanamh leis an DPC? 

Is é an bealach is fearr chun gearán a dhéanamh leis an DPC ná an fhoirm ghréasáin 
“Ardaigh ceist leis an gCoimisiún”, a bhfaighidh tú ar ár suíomh gréasáin, a chomhlánú. 
Déanfaidh ball den DPC teagmháil leat ansin maidir le do ghearán. Is féidir leat glaoch 
a chur freisin ar cheann dár línte cabhrach nó do ghearán a sheoladh chugainn tríd 

an bpost más fearr leat. Is féidir leat tuilleadh eolais a fháil faoin gcaoi le teagmháil a 
dhéanamh linn ar ár suíomh gréasáin ag: https://www.dataprotection.ie/ga/contact/ 
teagmhail-dheanamh-linn 


Cén cearta cosanta sonraí atá agam? 
Is féidir tuilleadh eolais maidir le do chearta cosanta sonraí ar fad a fháil ar shuíomh gréasáin 
an DPC: www.dataprotection.ie/ga/dpc-guidance/cearta-cosanta-sonraí-leanaí 


